સપ્તાહ દરમિયાન શેરબજારમાં શાનદાર ઉછાળો જોવા મળ્યો હતો. ગઇ કાલે છેલ્લે બીએસઇ સેન્સેક્સ ૩૯.૪૯ પોઇન્ટના સુધારે ૨૪,૬૪૬.૪૮ની સપાટીએ, જ્યારે એનએસઇ નિફ્ટી ૯.૭૫ પોઇન્ટના સુધારે ૭,૪૮૫.૩૫ની સપાટીએ બંધ જોવાઇ છે. શેરબજાર હવે સુધારા માટે નવાં સકારાત્મક પરિબળોની રાહ જોઇ રહ્યું છે. આગામી સપ્તાહે સોમવારે મહાશિવરાત્રિના કારણે શેરબજાર બંધ રહેશે. આમ, ચાર દિવસનું ટૂંકું ટ્રેડિંગ સપ્તાહ રહેશે. બજારના જાણકારોના જણાવ્યા પ્રમાણે નિફ્ટી ૭,૫૦૦ની નજીક ૭,૪૮૫ની સપાટીએ બંધ જોવાઇ છે તે એક સારો સંકેત ગણાવી શકાય.